A KÖZSZOLGÁLATI TÖRVÉNYSZÉK ELSŐ TANÁCSA ELNÖKÉNEK VÉGZÉSE
2008. június 30.
F‑59/07. sz. ügy
Pierre-Alexis Feral
kontra
az Európai Unió Régióinak Bizottsága
„Egyezség útján történő rendezés a Közszolgálati Törvényszék kezdeményezésére – Törlés”
Tárgy: Az EK 236. cikk és az EA 152. cikk alapján benyújtott kereset, amelyben P.‑A. Feral azt kéri, hogy a Közszolgálati Törvényszék:
semmisítse meg a Régiók Bizottsága Hivatala igazgatójának 2006. július 26‑i, a felperes számára – a 2003 márciusa és 2005
májusa között teljesített kifizetések Franciaországba átutalt részének korrekciós együtthatója címén – folyósított összegek
visszakövetelésére vonatkozó határozatát; ugyanezen igazgató ezen összeget 3 600,16 euróban megállapító 2006. december 4‑i
határozatát; kötelezze a Régiók Bizottságát a felperes részére ezen összeg késedelmi kamattal növelt összegének visszafizetésére;
kötelezze a Régiók Bizottságát a késedelmi kamattal növelt azon összeg megfizetésére, amelyet a felperesnek a kifizetések
azon részének korrekciós együtthatója címén kellett volna kifizetni, melyet 2005 júniusa óta Franciaországba kellett volna
átutalni; kötelezze a Régiók Bizottságát a felperes díjazása egy részének korrekciós együtthatóval történő, Franciaországba
való átutalásának újrakezdésére.
Határozat: Az első tanács elnöke elrendeli az F‑59/07. sz., Feral kontra Régiók Bizottsága ügynek a Közszolgálati Törvényszék nyilvántartásából
való törlését. A Régiók Bizottsága köteles a felperesnek 3750 eurót fizetni a felperesnél felmerült költségek felének fedezésére.
A felperes maga viseli a költségeinek fennmaradó részét. A Régiók Bizottsága maga viseli saját költségeit.
Összefoglaló
Tisztviselők – Kereset – A Közszolgálati Törvényszék előtti jogvita egyezség útján történő rendezése – A nyilvántartásból
való törlés
(A Közszolgálati Törvényszék eljárási szabályzata, 69. és 74. cikk)